Document ID: 32003D0357

Απόφαση της Επιτροπής
της 16ης Μαΐου 2003
που τροποποιεί για δεύτερη φορά την απόφαση 2003/290/ΕΚ σχετικά με προστατευτικά μέτρα που αφορούν τη γρίπη των ορνίθων στις Κάτω Χώρες
[κοινοποιηθείσα υπό τον αριθμό Ε(2003) 1689]
(Το κείμενο στην ολλανδική γλώσσα είναι το μόνο αυθεντικό)
(Κείμενο που παρουσιάζει ενδιαφέρον για τον ΕΟΧ)
(2003/357/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς(1), όπως τροποποιήθηκε τελευταία με την οδηγία 2002/33/ΕΚ του Ευρωπαϊκού Κοινοβουλίου και του Συμβουλίου(2), και ιδίως το άρθρο 10,
την οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς(3), όπως τροποποιήθηκε τελευταία με την οδηγία 92/118/ΕΟΚ(4), και ιδίως το άρθρο 9,
την οδηγία 2002/99/ΕΚ του Συμβουλίου, της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωση(5), και ιδίως το άρθρο 4 παράγραφοι 1 και 3,
Εκτιμώντας τα ακόλουθα:
(1) Από τις 28 Φεβρουαρίου 2003, οι Κάτω Χώρες έχουν δηλώσει διάφορες εστίες έντονα παθογόνου γρίπης των ορνίθων.
(2) Οι Κάτω Χώρες έλαβαν άμεσα μέτρα, όπως προβλέπεται από την οδηγία 92/40/ΕΟΚ του Συμβουλίου, της 19ης Μαΐου 1992, για τη θέσπιση κοινοτικών μέτρων για την καταπολέμηση της γρίπης των ορνίθων(6), όπως τροποποιήθηκε από την πράξη προσχώρησης της Αυστρίας, της Φινλανδίας και της Σουηδίας, πριν από την επίσημη επιβεβαίωση της εκδήλωσης της νόσου.
(3) Για λόγους σαφήνειας και διαφάνειας, η Επιτροπή, μετά από διαβούλευση με τις ολλανδικές αρχές, εξέδωσε την απόφαση 2003/153/ΕΚ της 3ης Μαρτίου 2003(7), σχετικά με προστατευτικά μέτρα που αφορούν την ισχυρή υποψία γρίπης των ορνίθων στις Κάτω Χώρες, ενισχύοντας έτσι τα μέτρα που ελήφθησαν από τις Κάτω Χώρες.
(4) Στη συνέχεια, εκδόθηκαν οι αποφάσεις 2003/156/ΕΚ(8), 2003/172/ΕΚ(9), 2003/186/ΕΚ(10), 2003/191/ΕΚ(11), 2003/214/ΕΚ(12), 2003/258/ΕΚ(13), 2003/290/ΕΚ(14) και 2003/318/ΕΚ(15) μετά από διαβούλευση με τις ολλανδικές αρχές και αξιολόγηση της κατάστασης από κοινού με όλα τα κράτη μέλη.
(5) Τα μέτρα που καθορίζονται στην απόφαση 2003/290/ΕΚ θα πρέπει να επεκταθούν και να προσαρμοσθούν με βάση την εξέλιξη της νόσου.
(6) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 2003/290/ΕΚ τροποποιείται ως εξής:
1. Στο άρθρο 3 η πρώτη παράγραφος αντικαθίσταται από το ακόλουθο κείμενο:"Με την επιφύλαξη των μέτρων που έλαβαν ήδη στο πλαίσιο της οδηγίας 92/40/ΕΟΚ, οι αρμόδιες αρχές των Κάτω Χωρών, εξασφαλίζουν πως η προληπτική καταστροφή των πουλερικών στα πτηνοτροφεία που είναι σε κίνδυνο, στις ζώνες υπό περιορισμό και στις ζώνες που περιγράφονται στο παράρτημα καθώς και η σφαγή άλλων πουλερικών και πτηνών που διατηρούνται στις περιοχές οι οποίες θεωρούνται πως βρίσκονται σε κίνδυνο, πραγματοποιούνται το ταχύτερο δυνατόν."
2. Στο άρθρο 4 στο τέλος των παραγράφων α) και β) προστίθενται οι παρακάτω λέξεις:"αφού καθαρισθούν και απολυμανθούν σύμφωνα με το στοιχείο δ) ή διατίθενται διαφορετικά υπό την επίσημη επίβλεψη και σύμφωνα με τις οδηγίες της αρμόδιας αρχής προκειμένου να αποφευχθεί η επιμόλυνση."
3. Στο άρθρο 8 η ώρα και η ημερομηνία "έως την 16η Μαΐου 2003 και ώρα 24.00" αντικαθίστανται από "έως την 30ή Μαΐου 2003 και ώρα 24.00."
Άρθρο 2
Η παρούσα απόφαση απευθύνεται στις Κάτω Χώρες.
Βρυξέλλες, 16 Μαΐου 2003.

Labels: 17
0
3
6
18